Februar 2023.

Rolfsted IF, oplæg til vedtægtsændringer til kommende generalforsamling, der afholdes torsdag d. 23-2-2023 i Rolfhallen.

1. Vedtægtsændringer kræver for nuværende at ¾ af alle medlemmer skal være til stede. Det er urealistisk og utidssvarende.

**Forslag til vedtægtsændring:** Den ordinære generalforsamling er beslutningsdygtigt i forhold til vedtægter og vedtægtsændringer - hvad enten det drejer sig om en ændring eller tilpasning. Disse skal i så fald besluttes eller forkastes ved simpelt flertal - såfremt de fremmødte er stemmeberettigede jf. vedtægterne.

1. SU-møderne tillægges i de nuværende vedtægter meget beslutningskompetence og der skal ifølge disse vedtægter indkaldes til ml. 4-6 SU møder om året. Det er ikke realistisk sådan som foreningen og samfundet har udviklet sig.

**Forslag til vedtægtsændring**: Der afholdes som minimum to SU møder om året, og derefter kan der indkaldes efter behov.

1. Ledelse af de enkelte afdelinger. Der er i den nuværende ordlyd tale om at de enkelte afdelinger næsten skal bestå af en form for afd. bestyrelse, og det er ikke retvisende.

**Forslag til vedtægtsændringer**: Afdelingerne skal som minimum bestå af en afd. leder/tovholder samt en budgetansvarlig, og derudover det antal af frivillige ledere og hjælpere, der er nødvendige for at afdelingen kan fungere.

1. Digital generalforsamling. Set i lyset af Covid 19 nedlukningen i 2020-2021, skal vi have indskrevet i vores vedtægter, at bestyrelsen forbeholder sig ret til at afvikle generalforsamlingen på en digital platform, der sikrer en demokratisk proces i forhold til valgprocedure m.m. Systemet er udviklet og kan købes for ca. 2500-3000 kr. hos DGI HVIS det bliver nødvendigt. DGI underviser ligeledes i brugen af systemet forud for generalforsamlingen.

**Forslag til vedtægtsændring:**

I fald det bliver nødvendigt at aflyse den ordinære generalforsamling fordi myndighederne forbyder offentlige forsamlinger grundet pandemi el. lign, vil bestyrelsen i RIF forbeholde sig ret til at afholde en digital geneforsamling – efter vejledning og rådgivning hos DGI eller DIF – og i overensstemmelse med tilsvarende regler på området, der kan være udstukket af kulturministeriet.

1. Annoncering af generalforsamling. Vi skal have ændret vores annonceringspligt så det fremadrettet kun er på hjemmesiden samt opslag i hallen og i Brugsen, at vi indkalder/annoncerer. Det vil spare os for små 3000 kr. årligt.

**Forslag til vedtægtsændring:** Indkaldelse til ordinær eller ekstraordinær generalforsamling i RIF vil ske på foreningens hjemmeside, via fysiske omtaler i Hallen og i Brugsen i Ferritslev.

1. Udvidelse af hovedbestyrelsen. Vi kan få brug for at udvide medlemstallet i bestyrelsen i RIF.

**Forslag til vedtægtsændringer**: Såfremt hovedbestyrelsen i RIF finder det nødvendigt at udvide bestyrelsen grundet flere opgaver el.lign. kan dette gøres uden det kræver behandling på en ordinær eller ekstraordinær generalforsamling.